Държавен вестник, бр. 102, 2010 г., стр. 64

СТР.  64	
Д Ъ Р Ж А В Е Н  В Е С Т Н И К 	
БРОЙ  102
като отчита значението на надзорната дей­
ност, която предстои да бъде планирана или 
координирана за тези органи, и по-специално 
възможното въздействие върху стабилността 
на финансовата система в съответните държави 
членки съгласно чл. 175, ал. 4 и задълженията 
по чл. 175а. 
(5) Комисията предоставя своевременно на 
всички членове на колегията цялата инфор­
мация във връзка с взетите на заседанията 
решения и предприетите мерки, информира 
Комитета на европейските регулатори на 
ценни книжа за дейността на колегията, 
включително при извънредни ситуации, и му 
предоставя цялата информация от същест­
вено значение за целите на сближаването в 
областта на надзора.
Чл. 167в. (1) Комисията взема участие в 
дейността на надзорна колегия, създадена 
от консолидиращ надзорен орган въз основа 
на сключено след проведени консултации с 
консолидиращия надзорен орган писмено 
споразумение.
(2) При участието си в надзорна колегия 
комисията си сътрудничи с другите надзорни 
органи от колегията, като нормативните 
изисквания за поверителност не възпрепят­
стват обмена на информация между надзорните 
органи в рамките на колегията.
(3) Участието на комисията в надзорна 
колегия не засяга правомощията и отговор­
ностите є, предвидени в тази наредба.“
§ 34. В чл. 175 се създава ал. 4:
„(4) При осъществяване на надзорните 
си правомощия спрямо инвестиционен по­
средник, лицензиран в Република България, 
извършващ дейност в една или повече дър­
жави членки, или спрямо инвестиционен по­
средник, лицензиран в друга държава членка, 
който осъществява дейност на територията 
на Република България чрез клон, комисията 
отчита потенциалното въздействие на своите 
решения върху финансовата стабилност на 
съответните държави членки, особено при 
извънредни ситуации, въз основа на налич­
ната информация към съответния момент.“
§ 35. Създават се членове 175а – 175г:
„Чл. 175а. (1) Когато инвестиционен посред­
ник от държава членка осъществява дейност 
на територията на Република България чрез 
клон, комисията като компетентен орган от 
приемаща държава членка може да поиска 
от консолидиращия надзорен орган, когато 
има такъв, или от компетентния орган в 
държавата членка по произход този клон да 
се счита за значим. 
(2) В искането на комисията по ал. 1 се 
посочват причините за определяне на клона 
за значим, като се посочва най-малко:
а) възможното въздействие при спиране 
или прекратяване дейността на инвестицион­
ния посредник върху пазарната ликвидност, 
платежните системи и системите за клиринг 
и сетълмент в Република България; 
б) размерът и значението на съответния 
клон, изразени в брой клиенти, относими към 
финансовата система на Република България.
(3) Комисията, компетентният орган от 
държавата членка по произход, както и консо­
лидиращият надзорен орган, когато има такъв, 
вземат съвместно решение за определяне на 
даден клон като значим в двумесечен срок 
от отправяне на искането. 
(4) Ако в срока по ал. 3 не бъде взето 
съвместно решение, комисията взема самос­
тоятелно решение в рамките на допълнителен 
срок от два месеца след изтичане на срока 
по ал. 3. При вземането на решение коми­
сията взема под внимание всички изразени 
от консолидиращия надзорен орган или от 
компетентния орган от държавата членка по 
произход мнения и резерви.
(5) Решението по ал. 3, съответно ал. 4, се 
мотивира и изпраща на компетентния орган в 
държавата членка по произход или на консо­
лидиращия надзорен орган, когато има такъв. 
(6) Определянето на даден клон за значим 
не засяга правомощията и функциите на ко­
мисията по тази наредба.
(7) Комисията предоставя на компетент­
ните органи от държави членки, където 
инвестиционен посредник, лицензиран в 
Република България, извършва дейност чрез 
клон, определен като значим, информацията 
по чл. 168, ал. 2, т. 3 и 4 и си сътрудничи със 
съответните компетентни органи съгласно 
чл. 165, ал. 1, т. 1. 
(8) При възникване на извънредна ситуа­
ция в инвестиционен посредник, лицензиран 
в Репуб­лика България, с регистриран значим 
клон в държава членка, който потенциално 
застрашава финансовата стабилност в Репуб­
лика България или в съответната държава 
членка, комисията уведомява органите по 
чл. 175в.
Чл. 175б. (1) Когато комисията е консо­
лидиращ надзорен орган или такъв не съ­
ществува, но инвестиционният посредник е 
лицензиран в Република България, тя участва 
при вземането на решение за определяне за 
значим клона, чрез който инвестиционният 
посредник извършва дейност на територията 
на приемаща държава членка по искане на 
компетентния орган на тази държава членка.
(2) Комисията взема решение съвместно с 
компетентния орган на приемащата държава 
членка в срок от два месеца от получаване на 
искането на този компетентен орган.
(3) Когато в срока по ал. 2 не е постиг­
нато съвместно решение и компетентният 
орган на приемащата държава членка вземе 
самостоятелно решение, то е задължително 
за комисията.